Figenschou var fra 2006 til 2016 ansatt ved Institutt for medier og kommunikasjon ved Universitetet i Oslo (UiO), hvor hun forsket på internasjonale nyheter, medialisering av konflikter og medienes rolle i innvandringsdebatten. Figenschou er involvert i flere forskningsprosjekter, og forsker blant annet på myndighetenes mediearbeid, medier og helse, og medienes forhold til og representasjon av marginaliserte grupper. I tillegg til professoratet ved Oslomet har hun en forsker II-stilling ved Senter for ekstremismeforskning (C-Rex, UiO), hvor hun undersøker høyreradikale gruppers forhold til de etablerte mediene og mediekritikk fra ytre høyre.